ກອງປະຊຸມພົບປະ ລະຫວ່າງຄະນະຜູ້ແທນຂັ້ນສູງນະຄອນຫຼວງວຽງຈັນ (ນວ)ສປປ ລາວ ແລະ ຄະນະຜູ້ແທນຂັ້ນສູງແຂວງບ່າເຣ່ຍ-ຫວຸ້ງເຕົ່າ ສສຫວຽດນາມ ຈັດຂຶ້ນວັນທີ 15 ຕຸລາ 2019 ຢູ່ສຳນັກງານອົງການປົກຄອງ ນວເຊິ່ງຝ່າຍລາວນຳໂດຍສະຫາຍ ສິນລະວົງ ຄຸດໄພທູນກົມການເມືອງສູນກາງພັກ ເລຂາຄະນະພັກ ເຈົ້າຄອງ ນວຝ່າຍຫວຽດນາມນຳໂດຍສະຫາຍ ຫງວຽນ ຮົ່ງ ລິ້ງ ກຳມະການສູນກາງພັກເລຂາພັກແຂວງ ປະທານສະພາປະຊາຊົນແຂວງບ່າເຣ່ຍ-ຫວຸ້ງເຕົ່າ.
ສະຫາຍ ສິນລະວົງ ຄຸດໄພທູນ ໄດ້ສະແດງຄວາມຂອບໃຈ ແລະຕີລາຄາສູງຕໍ່ການມາຢ້ຽມຢາມ ແລະ ເຮັດວຽກຢູ່ ສປປ ລາວ ກໍຄື ນວຂອງສະຫາຍ ຫງວຽນ ຮົ່ງ ລິ້ງ ພ້ອມຄະນະໃນຄັ້ງນີ້ເຊິ່ງເປັນການເພີ່ມທະວີ ແລະ ຮັດແໜ້ນສາຍພົວພັນມິດຕະພາບອັນຍິ່ງໃຫຍ່ຄວາມສາມັກຄີແບບພິເສດ ແລະ ການຮ່ວມມືຮອບດ້ານ ລະຫວ່າງສອງພັກ ສອງລັດແລະ ປະຊາຊົນສອງຊາດ ລາວ-ຫວຽດນາມ.
ການຮ່ວມມືຂອງສອງທ້ອງຖິ່ນເບື້ອງຕົ້ນສະເໝີໃຫ້ມີການແລກປ່ຽນບົດຮຽນກ່ຽວກັບການພັດທະນາ ແລະຄຸ້ມຄອງເຂດອຸດສາຫະກຳ ດຶງດູດການລົງທຶນຈາກຕ່າງປະເທດມາລົງທຶນຢູ່ເຂດອຸດສາຫະກຳ ຊຸກ ຍູ້ສົ່ງເສີມໃຫ້ພາກທຸລະກິດຂອງ ນວ ແລະແຂວງບ່າເຣ່ຍ-ຫວຸ້ງເຕົ່າ ໃຫ້ມີການຮ່ວມມືດ້ານການທ່ອງທ່ຽວ.
ໂອກາດນີ້ ຍັງໄດ້ລົງນາມສັນຍາຮ່ວມມືດ້ານທຸລະກິດທ່ອງທ່ຽວ 3 ສະບັບຕື່ມອີກ.